Endagiriro okuva e Busega okudda e Mityana. Kitwala essaawa emu n’eddakiika kkumi na musanvu okutuuka e Mityana ng’ovudde Busega nga ze kkirommita nga nkaaga mu emu. Mu kutambula okugenda e Mityana waliwo enkulungo nga bw’oba ovudde Nateete ogyetooloola n’odda ku luguudo olutereevu n’ekkubo ly’ojjiddemu okuva e Nateete. Ekkubo lino bw’olikwata likuserengesa okutuuka ku nkulungo ekusaza ku luguudo mwasanjala olwa Northern Bypass ng’eno enkulungo nayo ogivuga butereevu nga bw’ozze n’oluguudo era nga Northern Bypass ogiyita wansi mu ttaawo olwo era n’osanga enkulungo endala nga nayo ogivuga butereevu. Wano nno oba ogudde ku luguudo lwa Mityana ng’era akatawuni akasookera ddala ye Bulenga. Luno ogenda kulusimba oyite mu butawuni nga Bulaga oyitemu odde e Buloba, Buyala, Nswanjere, Muduuma, Jjeza, Nakaseeta, Kiweesa olwo n’oba ng’otuuka e Mityana.